Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvallat pitää "huolestuttavana" ministerityöryhmän lakiesitystä, -
jolla pyritään taantuvasti laillistamaan Israelin rakentaminen mailla, -
joita korkein oikeus pitää "palestiinalaisten yksityisomaisuutena"
Knessetin muslimijäsenet lausuivat rukouskutsun knessetin istunnossa -
työryhmän hyväksyttyä moskeijoiden äänentoiston rajoittavan lain.
Suurin ja kirkkain täysikuu lähes 70 vuoteen -
loisti eilen Jerusalemin Vanhankaupungin yllä.
Täysikuu oli näin lähellä Maata viimeksi vuonna 1948.
Israelin korkein valtakunnanoikeus epäsi pääministerin pyynnön -
Amonan juutalaiskylän evakuoinnin määräpäivän lykkäämisestä.
Oikeus tulkitsi, että hallituksen pyyntö perustuu pääosin seikkoihin, -
jotka otettiin huomioon jo alkuperäisessä päätöksessä.
Se on päätöksen kumousyritys, "asia, jota ei voi hyväksyä", sanoi oikeus.
Korkeimman oikeuden presidentti Grunis päätti joulukuussa 2014, -
että Amonan kodit on rakennettu palestiinalaisten yksityismaille -
ja että ne tulee purkaa kahdessa vuodessa, 25.12.2016 mennessä.
Valtio pyysi lokakuussa jatkoaikaa evakuoinnille, -
jotta Amonan asukkaille voitaisiin etsiä kodit.
Valtio toteaa vetoomuksessaan, -
että se pyrkii toteuttamaan evakuoinnit rauhanomaisesti ja ongelmitta -
mutta se ei pysty tarjoamaan vaihtoehtoisia koteja tässä ajassa.
Valtio korosti, että jos oikeus torjuu pyynnön, -
se on valmis toteuttamaan evakuoinnin määräpäivään mennessä.
Netanjahu käsitteli Amonan tapausta Likud-puolueen kokouksessa -
mutta ei kommentoinut oikeuden päätöstä.
Hän tähdensi: "valtio tiedostaa Amonan asukkaiden hädän, -
ja hallitus pyrkii eri tavoin ratkaisemaan ongelman."
Yksi vaihtoehto on viedä eteenpäin "asetusesitystä", -
joka pyrkii takautuvasti laillistamaan Israelin rakentamisen mailla, -
joita oikeus pitää "palestiinalaisten yksityisomaisuutena", -
kunhan taloja ei rakennettu lain rikkomisaikeissa -
ja maanomistajat saavat "tuntuvat korvaukset".
Yhdysvallat piti esitystä "huolestuttavana".
Ministerityöryhmä hyväksyi sen aiemmin tällä viikolla.
Yhdysvallat toivoo, ettei esitys etene.
Olemme kovin huolissamme, että työryhmä hyväksyi lakiesityksen, -
joka mahdollistaa Israelin laittomien siirtokuntien laillistamisen -
palestiinalaisten yksityismailla.
Israelin oikeuskansleri on tietojen mukaan ilmaissut vakavaa huolta -
esitetyn lainsäädännön perustuslaillisuudesta.
Jos laki tulee voimaan, se voi viitoittaa tietä -
kymmenien laittomien siirtokuntien laillistamiselle syvällä Länsirannalla.
Se olisi ennen näkemätön ja huolestuttava askel, -
joka ei ole yhdenmukainen Israelin aiempien oikeuden ratkaisujen kanssa
ja joka katkaisee Israelin linjauksen, että yksityismaille ei rakenneta.
Siirtokuntia koskeva poliittinen linjamme on selvä.
Meistä ne nakertavat rauhaa.
Tämä laki rohkaisisi voimakkaasti siirtokuntarakentamista, -
joka jo nyt vaarantaa kahden valtion ratkaisun näkymiä.
Se kirkastaa rakentamisen ja rauhan välistä valintaa, jonka Israel kohtaa.
Ymmärrämme, että tullakseen laiksi esityksellä on pitkä matka edessään.
Toivomme, ettei laki tule voimaan.
Amonan asukkaat kutsuivat koolle hätäkokouksen eilisiltana.
He vetosivat suoraan pääministeri Netanjahuun, -
jotta tämä ajaisi eteenpäin "asetus- esitystä", joka laillistaisi Amonan -
ja kumoaisi oikeuden päätöksen, että heidät tulee häätää kodeistaan.
Tamar Nivri on asunut Amonassa lähes 20 vuotta.
Hän varoitti haastattelussa, että sotilaita vastustetaan väkivalloin,
jos nämä tulevat häätämään heitä.
Nivri korosti, että on olemassa määräyksiä, lakeja, järki -
ja inhimillinen perusmoraali.
Hän lisäsi, että ajatus juutalaisten karkottamisesta heidän maastaan -
on Israelissa mahdoton.
Silti Amonaa puolustavan kampanjan johtaja Avihai Bo'aron vastasi: -
"kylän johtajat pyrkivät varmistamaan, ettei vastustus ylly väkivallaksi."
Muita aiheita: -
Knessetin muslimijäsenet käyttivät hyödykseen täysistuntokeskustelua -
moskeijoiden rukouskutsun äänen- toiston tasoa rajoittavasta esityksestä.
He protestoivat esitystä lukemalla rukouskutsun kollegoidensa edessä: -
Esitys hyväksyttiin kaksi päivää sitten. Se kieltää moskeijoita -
kuuluttamasta rukouskutsua minareettien kaiuttimista.
Lukuisat asukkaat eri kaupungeissa ovat valittaneet -
moskeijoiden rukouskutsun kohtuuttoman kovasta äänentasosta.
Rukouskutsu kaiutetaan joka aamuyö noin kello 4 tai 5, -
mikä häiritsee muiden kuin muslimiasukkaiden yöunta.
Netanjahu ilmaisi tyytyväisyytensä lakiesityksen hyväksymiseen -
Likud-puolueensa kokouksessa.
Hän sanoi, ettei hän salli aloitteen tekijöiden laimentaa tai riisua sitä.
EU:n ulkoministerit keskustelivat Belgian Brysselissä -
itäisen kumppanuuden tulevaisuu- desta, Turkista, Syyriasta ja Iranista.
Ministerit sanoivat korjaavansa jatkossakin yhteyksiä Iraniin, -
Israelin arkkiviholliseen, vuoden 2015 ydinsopimuksen mukaisesti.
Yhdysvaltain vastavalittu presidentti Trump on sanonut kumoavansa sen.
Euroopan unioni painotti, että maiden on pysyttävä Iran-sopimuksessa.
Vaikka EU ja Iran ovat näkyvästi lähentyneet monilla aloilla, -
EU ei ole onnistunut saanut Irania tekemään yhteistyötä Syyriassa, -
jossa Iran taistelee Assadin rinnalla lännen tukemia kapinallisia vastaan.
Iranissa on määrä järjestää presidentinvaalit toukokuussa.
EU odottaa istuvan presidentin Ruhanin jatkavan toiselle kaudelle.
Ruhanilta odotetaan näkyviä tuloksia lähentymisestä lännen kanssa.
Vielä uutinen Jerusalemista: suurin ja kirkkain täysikuu liki 70 vuoteen -
valaisi taivaan Jerusalemin kaupunginmuurin yllä.
Superkuu tuli näkyviin ohuen pilviverhon takaa.
Tähtitieteilijöiden mukaan täysikuu on ollut näin lähellä Maata -
viimeksi vuonna 1948. Kuun etäisyys Maasta vaihtelee, -
koska sen rata on Maahan nähden ovaali eikä pyöreä.
Tähtitieteilijät sanovat, -
että seuraavaksi täysikuun voi nähdä yhtä lähellä Maata vuonna 2034.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen!
Suomennos: Marianne Tenetz